ธนาคาร ซีไอเอ็มบี ไทย ขยายจุดบริการรับฝากเงิน ผ่าน Banking Agent ตู้บุญเติม
ธนาคาร ซีไอเอ็มบี ไทย ขยายจุดบริการรับฝากเงิน ผ่าน Banking Agent ตู้บุญเติม ตู้เติมสบายพลัส และที่ทำการไปรษณีย์ รวม 200,000 จุดทั่วประเทศ 6 ก.ย. 2564
6 ก.ย. 2564

นายไพศาล ธรรมโพธิทอง ผู้ช่วยกรรมการผู้จัดการใหญ่ ธุรกรรมการเงิน และ ผู้บริหารสูงสุด เทคโนโลยีและวิทยาการข้อมูล ธนาคาร ซีไอเอ็มบี ไทย เปิดเผยว่า ปัจจุบันธนาคารพาณิชย์เพิ่มความสะดวกให้ลูกค้าที่ต้องการนำเงินสดฝากเข้าบัญชี มีทางเลือก เพิ่มเติมจากการฝากเงินสดเข้าบัญชีที่สาขาธนาคาร โดยลูกค้าสามารถฝากเงินเข้าบัญชีผ่านตัวแทนธนาคาร (Banking Agent) หลายแห่งทั่วประเทศ นับเป็นทางเลือก และตัวช่วยให้ลูกค้าบริหารจัดการเวลาและชีวิตได้สะดวกคล่องตัวขึ้นในการเดินทาง เท่าทันวิถีชีวิตใหม่ที่เปลี่ยนไปเพราะโควิดสำหรับธนาคาร ซีไอเอ็มบี ไทย ได้ขยายจุดบริการฝากเงินเข้าบัญชีธนาคาร ซีไอเอ็มบีไทย ผ่าน Banking Agent 3 แห่ง ประกอบด้วย ที่ทำการไปรษณีย์ กว่า 1,200 จุดที่ตั้งอยู่ในชุมชนทั่วไทย และกำลังขยายจุดบริการฝากเงินเพิ่มเติมกับพันธมิตรอื่นๆ อีกกว่า 180,000 จุด ตู้บุญเติม จำนวน 130,000 ตู้ และ ตู้เติมสบายพลัส จำนวน 56,000 ตู้ โดยจะเริ่มให้บริการกลางเดือนกันยายน และเดือนตุลาคม 2564 ตามลำดับ รวมช่องทางผ่าน Banking Agent เกือบ 200,000 แสนจุดทั่วประเทศ“ลูกค้าที่ไม่สะดวกเดินทางมาฝากเงินที่สาขาธนาคาร สามารถฝากเงินผ่าน Banking Agent ใกล้บ้าน ใกล้ที่ทำงานคุณ เพื่อย่นระยะ และลดความเสี่ยงในการเดินทาง และการฝากเงินผ่านตู้เติมเงิน สะดวกตรงที่ทำได้ตลอด 24 ชั่วโมง อีกทั้งขั้นตอนไม่ยุ่งยาก ผู้ฝากเพียงกรอกเลขที่บัญชีเงินฝาก เลขบัตรประชาชน และเบอร์โทรศัพท์ ผ่านช่องทางของ Banking Agent เงินจะเข้าบัญชีทันทีไม่ต่างกับการฝากเงินสดผ่านเคาน์เตอร์ธนาคารอีกด้วย การที่แบงก์ขยายช่องทางให้บริการผ่านพันธมิตรรายใหม่ นับเป็นจังหวะที่ดีของการปรับตัวรับกับการเปลี่ยนแปลงการใช้ชีวิตอยู่ร่วมกับโควิด ธนาคารอยากขอขอบคุณพันธมิตรของเราที่ร่วมกันส่งมอบประสบการณ์ที่ดีให้ลูกค้า ไม่ว่าจะเป็นบริษัท ไปรษณีย์ไทย จำกัด บริษัท ฟอร์ท สมาร์ท เซอร์วิส จำกัด (มหาชน) และบริษัท สบาย เทคโนโลยี จำกัด (มหาชน) อนาคตอันใกล้จะได้เห็นบริการใหม่ออกมาอีกแน่นอน” นายไพศาล กล่าวนอกจากธนาคารจะมีตัวแทนธนาคารในการรับฝากเงิน ยังมีร้านสะดวกซื้อ 7-Eleven ที่เป็นตัวแทนธนาคารในการยืนยันตัวตน (e-KYC) สำหรับลูกค้าที่สนใจจะเปิดบัญชีเงินฝากออมทรัพย์ชิลดี ซีไอเอ็มบี ไทย ดอกเบี้ยสูง เพียงดาวน์โหลดแอป CIMB THAI Digital Banking แล้วทำตามขั้นตอนเปิดบัญชีภายในแอป ลูกค้าสามารถไปยืนยันตัวตนที่เคาน์เตอร์เซอร์วิสใน 7-Eleven กว่า 12,500 สาขาทั่วประเทศ ตลอด 24 ชั่วโมง สนใจสอบถามข้อมูลเพิ่มเติมได้ที่ 02 626 7777